A

ISIGIDIMI SAMAXOSA, APRIL 1, 1881.

5

EZE NGXOXO.

Cathcart, January 3, 1881.

Nkosi yam,—

Namhla ndipendula incwadi ngencwadi zamadodana akowetu, ndiya kuqala ngeyo mninawe wam u Mr. M. Pelem, wase Cradock. Kuko ilizwi elikulu endikuvumela kulo eli liti:—“Lixesha abe fanele ukuti umntu ontsundu azile ahlale pantsi, acamngce, ukuba ezizinto ziteta ntonina. Mandikuncede kweli uti “Inkosi enolunya, nocuku, enomona, enekwele, ayikwazi ukugweba kuba ikangela ngaso nye.” Impato ka Mr. Sprigg ikalazeleka nje ukangela ngaso nye, ungagqiba inyanga yonke ubeculula amapepa ufuna into asenzela yona elilungelo wati, waba yi Ruluneli nje; akusayi kuze uyifumane. Baninzi abantsundu abangalucasileyo ulaulo lwaba mhlope, kanti oluka Sprigg ulaulo, silucasile, kunye nama Ngesi ngokungalungi kwalo ngokubulala nangoku. nganyamezeleki, ngumfo ote ngokuswela kwake intloni wati umntu ontsundu makati ehamba, ahambe esiva ukuba upantsi kwenye indoda ilizwi eloyikeka kakulu elo.

Ndipendule elinye inene lase Cradock, elite ukuzibeka igama lati M. O. uti gxebe ngesiba nentlanganiso zokuzamela ukunyuka kwo Hlanga ezinje ngozi D. Council nozi M. Council. Uyabona nkosi ndini ama Ngesi ndiqinisekile ukuba angeze asivumele.

Ndipendula u Mr. Vimbe, oti: “Yinina lento abafundisi bancedisa ngolobolo, kangangokude bamtshatise umntu oloboleyo?” Lendawo kum ivakala njengokungati uya lugweba ulobolo, lumkela kakulu Mr.Vimbe ukuti into eyenziwayo ngamanye amanene nama Kristu uti ukuyi ngcolisa kwako makangangeni nase zindlwini zokuyalela. Enye into yinina ukuba lendaba yase kuzekeni uyi qalele apo, ziko indawo obufanele ukuqalela kuzo, le yona yokux'ela inkomo mlila ngomtshato andiboni saci sayo, kupela kukulahla imali emanzini, kuba lenkomo uyi xela nje ayisayi kubunceda ubukwe bako, iya kutyiwa ngawo onke lamadungudwane. Mna ndingazirola lula inkomo, ndinceda ubukwe bam ndisazi ukuba ziya kuba pilisa, akulungile ukulobolisa kongena nkomo. Ngati leyo yeyase budengeni.

Ndingo wenu futi

James M Pelem.

[Ngenxa yobude bayo incwadi yalombalelani wetu side sane ziqendwana esizi shiyileyo. Yileyo yodwa indawo isiyi kalazeleyo kuyo, inteto yake yona icacile, ivakala kakuhle.—Mhleli.]

King William’s Town, Emgqakwebe, March 16, 1881.

Mhleli,—

Kaufake lamazwi am ambalwa, ndipendula inteto ka D. Bulube Uti kanene lento yokuhlutwa kwezi xobo ilungile na? Mna, mandike ndiku linganisele kulonto uteta ngayo yemfazwe ye Zembe. Msa ukuyipata kuba lonto ayidibene nalento kuba amakowetu, oko kukuti ama Xosa, ebengeka lulami nje ngoluhlobo namhla ahlutwa elulo, ndingati ukulinganisela ngo Mxosa into ayiyo ngokwemvelo, ufana ne Ngonyama ngoburalarume; kodwa uze uke uyi cinge kancinane lento okokuba ama Xosa ake ayihlala iminyaka emashumi matatu ngapandle kokulwana, maxa ebecinga ngemfazwe? Ndingati mna fan’ ukuba uyitate pezulu lento, akuyi cinganga kakulu kwelika June ipepa.

2. Ku Z. Soga, Emgwali, no J. A. Nkovu, e Newlands, balahlekile incwadi ka Nkovu ibalwe ngapandle kokucinga imfanelo yohlanga. Ke otandayo anga ndipendula.

Ndim Mtshiwo

D. Thomas.

 OTI MAKUMISWE UBU BONDA KUBA SHUMAYELI.

King William’s Town, February 26, 1191. Mhleli,—

Ndine ndawo ezimbini endifuna ukuzi teta.

1. Ndibekisa ku Mhleli we *Sigidimi* ukuba sifa nganina lento singa bantu nje singe nalungelo kwinto enje ukuba ntle kwayo. Mandenje nje, uyabona kuko izinto ezi ngalungiswayo kobam ubumfama. Kuko isikewu kwela kwa Tixo icala; ndiba isibalo satyila sati, imfama ayi nakukokela enye imfama. Ndeva embalini kusitiwa, kwakuko imfama nesiqwala, iti imfama itwale isiqwala, size isiqwala sibe ngamehlo emfama, imfama izinyawo zesiqwala. Le yona into ayi fani nokufana naleyo. Ngati ngeku betele ukuba kube kunjalo. Luya kutinina ukanyo ukubako xenikweni ati umntu esisidenge akutshelwe esinye. Nditi kungatinina ukukutshwa iqaba kutiwe malibe sisibonda elalini into eyakufanelana kuze umshumayeli imane ukuti “Hi awu! abantu bengekonje niya kutinina, ngenigqitela konantsi paya fanel’ ukuba nobafumana kona.” Kauve ke lomntu uti makashiywe nguyena mninimzi, Nisukile ukuya kulomzi, ndinyanisile baya kuxela amatole ononqane engceni bati sa. Yinto ngoku kuse kwindla seuncama, botshona bonke emasimini ubone ngezisi ukuqumisela amazimba abo. Xa

nditshoyo nditi i Parlamente mayike iyikangele indawo le. Ngabo ngameli kaloku, ukukanya xa kufikileyo makwenzeke, ama Ngesi ebenze into elungileyo ukuti maku kululwe ingcawa nezi kaka. Zonke into ezinjalo zenzekile, kuba ubukohlwa umhlobo wako obomvu akufika kuba ebomvu, nawe waku mhamdela kuba uxwebile. Namhla sipantse ukuyela kancinane, makufunwe abantu abagqobokileyo abashumayeli belizwi lika Tixo babe zizibonda zabantu, bashumayele ilizwi emhlabeni wonke nase zizweni zonke. Ke ninga katazeki zihlobo, indawonye.

2. Yile yokuba kutunyelwe kulondawo i teacher efundileyo yokufundisa abantwana apo.

Ukwenjenje oku ke ndihlomela kwinteto ka James M. Pelem, wase Cathcart eti: Lemfundo siyifundisiweyo yeya ntonina—kuba kunge kusitiwa masiyi sebenzise ngezi ndlela ndizixelileyo. Makufundiswe abantwana bama qaba. Yinto ongafika ngalomhla we Cawa kukwelwa amaqegu kukubi, kanti asingabo bodwa abanjalo noyise babo bati ngalemini ye Cawa ibe yimini yoselo olukulu eningenako nokushumayela nento. Kutiwa nakubonwa kutiwe rutu ibotile kuselwe, kufunwa ukuba ningayi teti lento. Zihlobo yikangeleni lento, ibonakala njanina emehlweni enu ivakala njanina ezindlebeni zenu makolwa ka Kristu. Ncedani nisize ilizwe liya tshabalala ngokuse mhlotsheni.

Ndim owenu

P. Platyi D. Antoni.

OCASE UBU BONDA KUBA SHUMAYELI

Pieter Maritzberg, Natal, February, 22, 1881. Mhleli,—

Nkosi yam etandekayo, ndinombuzo ngendawo etile endikatazayo. Kufanelekile yinina ukuba umshumayeli enziwe umgwebi wamatyala oko kukuti i judge? Lento iya ndikataza, ndibuza kwaba ntsundu ngokuba kwaba mhlope andiyiboni lento. Ndingomnye wabesitiya se nkosi.

Ndingo wako

John Peter Hlabela.

UMSHUMAYELI OBETE UMFAZ1.

Alexandria, March 12, 1881. Mhleli,—

Kaundifakele lemigcana imbalwa epepeni lako, ngendawo endifuna ukuyi buza kuba lesi be *Sigidimi.*

Kulungile na ukuba indoda ibete umfazi wayo, ngesizatwana sokusuke alibale ixeshana apo ebeye kona ngemvume yomyeni wake. Yinto endingena kuyi qonda mna mntu ungena mfazi, kunjalo nje lomntu ngu mshumayeli welizwi lika Tixo, nale mini ambeta ngayo yi Cawa; nakona, yeyomtendeleko, aze ati akugqiba ukubeta umfazi abonakale esiya kutabata umtendeleko we Nkosi. Andicingi ukuba lomshumayeli ubonisa umzekelo olungileyo kuti masoka, ngokungapezulu, ndicinga ukuba lendoda iposisile pambi kwobuso buka Tixo. Inomsindo omkulu. Ndayi bona ngenye imini isilwa nenye indoda etyalikeni pakati kwe ntshumayelo, yayeka ukushumayela yabambana nalomfo ngokusuke ancume. Anditsho ukuti londoda yalungisa ngokuncuma pakati kwe nkonzo; kodwa yayingeyiyo indawo yomshumayeli ukuba alwe, endlwini ka Tixo. Ndipeni impendulo.

A. A. O.

IZINTO NGEZINTO.

Isifo samahashe,— Kuvakala ukuba esisifo sesiqalile pakati kwa mahashe ekampu yama Ngesi e Transvaal.

E Transvaal.—Kutiwa ama Bulu akete amadoda anga 500 azi ncani ezazekayo, aze abe ngawokuketa ekudubuleni inkosana namagosa kupela xa ama Bulu axatise engxingweni ye Drakensberg.

Abakweta.—Kutetwe Edikeni ityala lokubetwa kwabafana abatatu abafunda e Lovedale Institution, behamba ngendlela emini, ngaba kweta beso sitile. Kubanjwe baba hlanu bohlwaywa i £2 emnye kunye nendleko.

I Parlamente ivulwe ngomhla wa 25 ku March yi Ruluneli u Sir H. Robinson. Entetweni yayo ivakalise ukuba Umteto Welali zaba Ntsundu uza kuhlaziywa ngendlela ezitile. Ingxoxo kuya bonakala ukuba ziya kuba shushu. Sova kwe sizayo *Isigidimi.*

Intlanganiso yamasiko abantu abamnyama anje ngawe mihlaba nawa mafa, nawo kuzeka, nohlobo abafanele ukulaulwa ngalo, yahlangana ngomhla wo 1 ku March, e Rini. Amalungu ayo ngu Sir J D. Barry, intloko ye Jaji e Rini, no Rev. Dr. Stewart wase Lovedale, no Hon. C. Brownlee, no Hon. T. Upington, obe ligqweta lakomkulu W. B. Chalmers Esq., imantyi yase Qonce, no W. E. Stanford Esq, omnye we Mantyi zase Batenjini. Akukabiko micimbi ipi yenziweyo okwa ngoku. Yobuye ihlangane emva kwe Parlamente.